HMPRO พุ่ง 4% ลุ้น Q4 ฟื้น รับอานิสงส์เปิดเมือง-ซ่อมบ้านหลังน้ำลด โบรกชูเป้า 16 บ.
HMPRO วิ่ง 4% โบรกฯคาดไตรมาสที่ 4/2564 รายได้ฟื้นรับอานิสงส์เมื่อกลับมาเปิดเมืองตั้งแต่ 1 ต.ค. 64 รวมทั้งเชื่อว่ายอดขายวัสดุก่อสร้างเพิ่มขึ้น เหตุมีความต้องการซ่อมแซมที่อยู่อาศัยหลังน้ำลด พร้อมให้ราคาพื้นฐาน 16 บาท
8 ต.ค. 2564

ผู้สื่อข่าวรายงานวันนี้ (8 ต.ค. 2564) ราคาหุ้นของบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 11:14 น. อยู่ที่ระดับ 14.30 บาท เพิ่มขึ้น 0.50 บาท หรือ 3.62% โดยทำจุดสูงสุดอยู่ที่ 14.40 บาท และทำจุดต่ำสุดอยู่ที่ 14.00 บาท ด้วยมูลค่าการซื้อขาย 415.10 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) ระบุในบทวิเคราะห์ว่า HMPRO คาดฟื้นแรงในไตรมาส 4/2564 เนื่องจากมีการกลับมาเปิดเมือง ตั้งแต่ 1 ตุลาคม 2564 และคาดจะขายสินค้าวัสดุก่อสร้างได้ดีขึ้น เมื่อเหตุการณ์น้ำท่วมจบลง ซึ่งจะทำให้ประชาชนต้องมีการซ่อมแซมที่อยู่อาศัยอย่างมากตามความเสียหาย
ทั้งนี้ยังสามารถฟื้นตัวได้เร็ว โดยกรณี SSSG เดือนกันยายน 2564 ที่เริ่มคลายล็อกดาวน์ก็สามารถพลิกกลับมาเป็นบวกได้ 4 – 5% ซึ่งมีผลจากการเป็นศูนย์การค้าหรือไฮเปอร์มาร์เก็ตที่ HMPRO ตั้งอยู่มากขึ้น หรือประเภท Stand Alone ก็เปิดได้ รวมทั้งเพิ่มระยะเวลาเคอฟิวส์ กำหนดราคาพื้นฐานไว้ที่ 16.00 บาท
 
 